CELEX ID: 32011R1359
Publication Date: 2011-12-19

Document Text:
NÕUKOGU MÄÄRUS (EL) nr 1359/2011,
19. detsember 2011,
millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 31,
võttes arvesse Euroopa Komisjoni ettepanekut
ning arvestades järgmist:
(1)
Selleks et tagada teatavate liidus alatoodetud kaupade piisav ja püsiv tarnimine ning et vältida võimalikke turuhäireid, avati nõukogu määrusega (EL) nr 7/2010 (1) teatavaid põllumajandus- ja tööstustooteid hõlmavad ühepoolsed tariifikvoodid. Kõnealuste tariifikvootidega hõlmatud tooteid võib importida tollimaksu vähendatud määraga või nullmääraga. Samal põhjusel tuleb alates 1. jaanuarist 2012 avada asjakohaseid koguseid hõlmavad uued tollimaksu nullmääraga tariifikvoodid järjekorranumbritega 09.2928 ja 09.2929 toodete suhtes, lisades kõnealused tooted määruse (EL) nr 7/2010 lisasse.
(2)
Ühepoolsete liidu tariifikvootide järjekorranumbritega 09.2624 ja 09.2640 kvoodimahud ei ole piisavad, et rahuldada liidu tööstuse vajadusi jooksval kvoodi kehtivusajal, mis lõpeb 31. detsembril 2011. Seepärast tuleks kõnealuseid kvoodimahte suurendada alates 1. juulist 2011.
(3)
Ühepoolsete tariifikvootide järjekorranumbritega 09.2603, 09.2629, 09.2632, 09.2816 ja 09.2977 kvoodimahud tuleks asendada mahtudega, mis on esitatud käesoleva määruse lisas.
(4)
Liidu huvides ei ole enam jätkata 2012. aastal tariifikvootide andmist järjekorranumbritega 09.2815, 09.2841 ja 09.2992 toodetele, mille suhtes kehtestati tariifikvoodid 2011. aastaks. Seepärast tuleks kõnealused kvoodid sulgeda alates 1. jaanuarist 2012 ning vastav rida tuleks määruse (EL) nr 7/2010 lisa loendist välja jätta.
(5)
Muudatuste arvukust arvestades tuleks määruse (EL) nr 7/2010 lisa selguse huvides täielikult asendada.
(6)
Seepärast tuleks määrust (EL) nr 7/2010 vastavalt muuta.
(7)
Kuna tariifikvoodid peavad jõustuma 1. jaanuaril 2012, tuleks käesolevat määrust kohaldada alates samast kuupäevast ning see peaks jõustuma viivitamata,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 7/2010 lisa asendatakse käesoleva määruse lisa tekstiga.
Artikkel 2
Määruse (EL) nr 7/2011 lisa tariifikvoodid alates 1. juulist 2011:
-
ühepoolse tariifikvoodi järjekorranumbriga 09.2624 kvoodimahuks kehtestatakse 950 tonni;
-
ühepoolse tariifikvoodi järjekorranumbriga 09.2640 kvoodimahuks kehtestatakse 11 000 tonni.
Artikkel 3
Käesolev määrus jõustub selle Euroopa Liidu Teatajas avaldamise päeval.
Määrust kohaldatakse alates 1. jaanuarist 2012, välja arvatud artiklit 2, mida kohaldatakse alates 1. juulist 2011.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. detsember 2011

EuroVoc Classification:
Level 1: 100147
100160
100156
Level 2: 100250
100193
100192
100268
Level 3: 614
2519
2720
2734
All Concepts: 161
2734
2758
3191